M a t e r i á l n a  z a s a d n u t i e

**M e s t s k é h o  z a s t u p i t e ľ s t v a v  K r e m n i c i**

**dňa 16.apríla 2013**

**K bodu: Územný plán mesta Kremnica**

**Predkladá:** RNDr. Zuzana Balážová, primátorka mesta

**Spracovateľ:** Ing. Mariana Donovalová, vedúca oddelenia výstavby a životného prostredia

**Materiál obsahuje:**

1. Návrh na uznesenie

2. Dôvodovú správu

**Návrh na uznesenie:**

vo veci Informácie o zabezpečení vypracovania zmien a doplnkov ÚPD a ÚPD zóny Skalka

**M e s t s k é z a s t u p i t e ľ s t v o  b e r i e na v e d o m i e**

Informáciu o zabezpečení vypracovania zmien a doplnkov ÚPD a ÚPD zóny Skalka

**Dôvodová správa:**

**Aktualizácia ÚPN mesta Kremnica – zmeny a doplnky**

– zahŕňa 4 lokality v zastavanom území mesta. Nejde teda o zmenu nezastavaného územia na zastavané, ale o zmenu navrhovaného funkčného využitia územia. Dve z lokalít sa nachádzajú v južnej časti mesta – lokalita športu bude funkčne zmenená na lokalitu vybavenosti a lokalita parkovísk na lokalitu parkovísk a garáží. Ďalšie dve lokality sú v centre mesta v blízkosti Základnej školy Pavla Križku (bývalá MŠ) a parkoviska Jeleň, kde ide len o opravu chyby -dôjde k zmene zo sociálnej vybavenosti na funkciu polyfunkčnej vybavenosti. Zmeny a doplnky budú spracované v zmysle zákona č. 50/1976 Zb. o územnom plánovaní a stavebnom poriadku v platnom znení (stavebný zákon) a vykonávacej vyhlášky č. 55/2001 Z.z. o územnoplánovacích podkladoch a územnoplánovacej dokumentácii formou doplnenia a vypustenia pôvodného textu v textovej časti a formou náložiek na príslušných výrezoch v grafickej časti. Záväzná časť bude po prerokovaní a schválení v MsZ Kremnica vyhlásená formou VZN mesta.

Náklady na spracovanie sa predpokladali vo výške do 10 000,- € a preto bola na výber spracovateľa dokumentácie ako aj výber odborne spôsobilej osoby na obstarávanie územnoplánovacej dokumentácie použitá metóda prieskum trhu.

V prieskume trhu na obstarávateľa (odborne spôsobilú osobu) ÚPN z oslovených predložila najvýhodnejšiu ponuku Ing. arch. Miroslava Valková – 750 € (oslovení boli Ing. arch. Mikušová, Ing. arch. Valková, eRSTAR, s.r.o. – Ing. arch. Bugár).

V prieskume trhu na spracovateľa ÚPN z oslovených predložila najvýhodnejšiu ponuku ARKA spoločnosť s r.o. – 3 120 € (oslovení boli ARKA s.r.o., TS design-Ing. arch. Tomáš Sobota, Ing. arch. Valko).

Vzhľadom na skutočnosť, že MsZ neschválilo v I. zmene rozpočtu mesta Kremnica na rok 2013 dostatok finančných prostriedkov (schválené v rozpočte mesta je len 3 500 €) pre uzatvorenie oboch zmluvných vzťahov na obstarávateľa aj na zhotoviteľa ÚPN (výdavky predstavujú spolu 3 870€), bolo možné uzatvoriť len jednu zmluvu a to na spracovateľa ÚPN (Arka spoločnosť s r. o, Košice). Ing. arch. Valková zatiaľ pracuje bez zmluvného vzťahu.

Dňa 28.02.2013 bola na Ministerstvo dopravy výstavby a regionálneho rozvoja SR podaná žiadosť o dotáciu na spracovanie zmien a doplnkov platnej územnoplánovacej dokumentácie mesta Kremnica. Dotáciu môže ministerstvo poskytnúť v príslušnom rozpočtovom roku do výšky 80% oprávnených nákladov na spracovanie ÚPN (80% = 2 496 €).

Úplnú, alebo čiastočnú úhradu nákladov je možné po schválení a uložení čistopisu dokumentácie vyžadovať v zmysle príslušných ustanovení stavebného zákona od toho, koho potreba vyvolala obstaranie zmien a doplnkov územnoplánovacej dokumentácie.

**ÚPN Z Skalka**

Pre územie Skalky bola spracovaná územnoplánovacia dokumentácia, ktorá riešila územie dvoch obcí – mesta Kremnica a obce Krahule. Nakoľko táto dokumentácia bola premietnutá do ÚPN mesta Kremnica v mierke 1:5000, je potrebné ju spodrobniť v tzv. objektovej skladbe, t.j. spracovať územný plán zóny pre dané územie tak, ako to ukladá v záväznej časti i ÚPN mesta Kremnica. Nakoľko väčšina problémov, ktoré je potrebné v danom území riešiť sa nachádza v katastrálnom území mesta Kremnica, navrhujeme:

* riešené územie bude len v rozsahu k.ú. Kremnica,
* pred vypracovaním zadávacích podmienok je však potrebné vybrať odborne spôsobilú osobu na obstarávanie územnoplánovacej dokumentácie a zabezpečiť prípravné práce obstarávateľa, t.j. oslovenie verejnosti a dotknutých orgánov v území,
* odborné organizácie, resp. zväzy – zjazdové lyžovanie, bežky, biatlon budú oslovení, aby do tímu spracovateľa ponúkli „konzultantov“ – odborníkov, možno aj projektantov v ich záujmových oblastiach,
* následne budú spracované zadávacie podmienky pre obsah a rozsah dokumentácie ÚPN Z Skalka a tieto budú podkladom pre verejnú súťaž na výber spracovateľa územnoplánovacej dokumentácie.

Podľa Uznesenia číslo 218/1211 zo dňa 08.11.2012 MsZ uložilo MsÚ zabezpečiť vypracovanie a schválenie Územného plánu zóny rekreačného strediska Skalka a zapracovať náklady spojené s vypracovaním a schválením územnoplánovacích dokumentácií do návrhu rozpočtu mesta pre rok 2013. Nakoľko však navrhnuté finančné prostriedky neboli MsZ v rozpočte schválené, nie je možné v súčasnosti začať verejné obstarávanie a následne uzavretie Zmluvy o dielo na obstaranie a spracovanie ÚPN Z Skalka.

**Materiál bol prerokovaný v MsR a odporučený MsR na rokovanie MsZ.**

V Kremnici 11.03.2013

Spracoval: Ing. Mariana Donovalová